Hannibal og Jerry

Hannibal og Jerry er en dansk familiefilm fra 1997, produsert av Michael Wikke og Steen Rasmussen fra filmselskapet Græsted Film & Fjernsyn. Det er en filmatisering av Kim Fupz Aakesons barnebok Didriksen detektivene fra 1988. Filmen ga Peter Frödin og Hella Joof en Bodil-nominasjon som henholdsvis «Beste mannlige birolle» og «Beste mannlige birolle» i 1998.

Handling 
Hverdagen til guttungen Hannibal er kjedelig, og han bruker mye tid foran TV-skjermen. Men foreldrene hans mener at han heller burde spille fotball, kle seg ut som superhelter, eller fiske slik som andre gutter holder på med. Men Hannibal like ikke å holde på med noen av disse tingene, så til slutt bestemmer moren og faren hans seg for å kjøpe en hund til ham.

De finner snart hunden Jerry, som viser seg å ikke være noen vanlig hund. Jerry kan faktisk snakke, men ikke bjeffe. Hannibal og Jerry blir etter hvert veldig glade i hverandres selskap. Men bestefaren hans, som eier en stor leketøysfabrikk, ønsker å få tak i Jerry og produsere en ny leke kalt Jerry the Talking Dog. Bestefaren sender derfor sin håndlanger, onkel Harry, for å kidnappe Jerry. Hannibals familie forsøker å kontakte politiet. Men når de beskriver Jerry som en snakkende hund, tror politiet at dette er en spøk, og nekter derfor å hjelpe dem. Det er derfor opp til familien selv å redde Jerry.

Medvirkende 
 Jonathan Kvium som Hannibal
 Paprika Steen som moren til Hannibal
 Martin Brygmann som faren til Hannibal
 Jytte Abildstrøm som mormor
 Steen Rasmussen som bestefaren
 Michael Wikke som morens bror Harry
 Hella Joof som en politibetjent
 Peter Frödin som en politibetjent
 Sofie Bonde som Moster Helga
 Hans Henrik Bærentsen som Permand
 Birthe Neumann som Permands kone
 Christian Lemmerz som farens bror Heinz

Referanser

Eksterne lenker 
 

Danske filmer
Filmer fra 1997